Het jy aanleg vir taal en hou jy daarvan om te lees? Geniet jy die vryheid, diversiteit en uitdagings wat 'n vryskutloopbaan bied? Dan is 'n loopbaan in proeflees en/of redigering net die keuse vir jou. Daar is altyd 'n groot aanvraag na mense wat vryskut-proeflees- en/of redigeringsdienste aanbied.
As 'n vryskut-proefleser en/of -redigeerder sal jy jou dienste - teen betaling, natuurlik - vanuit die gerief van jou tuiskantoor kan aanbied. Dit beteken dat jy, as jou eie baas, oor die tipe werk wat jy aanneem, kan besluit. En die keuse is WYD! Goeie proeflesers en redigeerders word daagliks gesoek om e-boeke, artikels, internet-artikels, webblaaie, nuusbriewe, korporatiewe dokumente, hofdokumente, manuskripte, doktorale tesisse of bykans enige dokument wat taalkundig versorg moet word, onder hande te neem en reg te skaaf sodat dit algeheel persklaar is.
Klink dit soos die vryskutloopbaan vir jou? Dan moet jy sonder versuim vir ons kursus inskryf waar ons jou soveel moontlik kennis omtrent proeflees en redigering laat opdoen - met oorgenoeg praktiese ondervinding om jou te wys, eerder as om net te vertel.